text: Hiyephoa döyüşü — Vyetnam müharibəsində kiçikmiqyaslı döyüş. 22 noyabr 1963-cü il gecəsi təxminən 500 nəfər Vyetkonq döyüşçüsü Hiyephoa Xüsusi Təyinatlı Qüvvələr Düşərgəsinə basqın etmiş, nəticədə ABŞ şəxsi heyətindən dörd nəfər itkin düşmüşdü. Cənubi Vyetnam komando bölmələri və Amerika Xüsusi Təyinatlı Qüvvələri pulemyotlardan istifadə edərək ağır müqavimət göstərmişdilər, lakin Vyetnam Xalq Ordusunun minaatan bölməsinin döyüş ərazisinə gəlməsi ilə məğlubiyyətə uğramışdılar. Bu, müharibə zamanı işğal edilən ilk MNMQ düşərgəsi idi. İtkin düşən dörd ABŞ hərbi qulluqçusundan biri olan Ayzek Kamaço sonradan Vyetkonq əsir düşərgəsindən qaçan ilk amerikalı olmuşdur.